
A botfai Hűvös kastély (Zalaegerszeg 14018 hrsz - Várberki u. 13., a tulajdoni lap szerit általános iskola megnevezésű) ingatlanának hasznosítására a közgyűlés 2007. május 3-i ülésén írt a ki nyilvános pályázatot. Az ingatlan tulajdoni lapját az előterjesztés 1. melléklete tartalmazza. A közgyűlés a ZMJVK 131/2007. (V.3.) határozatában részletesen felsorolta az önkormányzat által elvárt közcélú, közhasznú tevékenységeket, s ennek fejében kedvezményes bérleti díjat állapított meg.

A közgyűlés 2007. június 7-i ülésén  hozott ZMJVK 163/2007. határozatával döntött arról, hogy havi 15.000,- Ft + ÁFA összegű kedvezményes bérleti díj ellenében 2007. augusztus 1. napjától 2008. július 31. napjáig bérbe adja a „Zalaegerszegi Miasszonyunk (Notre Dame) Nővérek Mindszenty Iskolájáért” Alapítvány és a Zalai Civil Életért Közhasznú Egyesület részére, s egyúttal 5 millió forint támogatást nyújtásáról is rendelkezett a bérlő civil szervezetek részére, melyet kizárólag beruházási és eszközvásárlási, felújítási célokra lehetett  felhasználni. Ezen támogatás felhasználása és annak elszámolás rendben meg is történt.

A „Zalaegerszegi Miasszonyunk (Notre Dame) Nővérek Mindszenty Iskolájáért” Alapítvány és a Zalai Civil Életért Közhasznú Egyesület a vállalt feltételeknek megfelelően a feladatokat elvégezve üzemeltette a kastélyt, ezért a bérleti szerződés időtartamát a felek ZMJV Közgyűlés Gazdasági Bizottság 144/2008. számú határozata alapján 2008. július 31-én kelt bérleti szerződés módosítással 2013. július 31-ig meghosszabbították.

A Mindszenty Iskoláért Alapítvány és a Zalai Civil Életért Közhasznú Egyesület 2012. július 1-én kelt levelében jelezte, hogy a jogszabályi változások miatt a továbbiakban nem áll módjukban a botfai Hűvös Kastély működtetése. A civil szervezetek működéséről és támogatásáról szóló 2011. évi CLXXV. törvény ugyanis a korábbiakhoz képest új feltételekről rendelkezett civil szervezetek tevékenységének szabályozásában. A bérlők számára problémát jelentett, hogy a gazdasági-vállalkozási tevékenységből származó tevékenységükből származó bevételek mértéke meghaladta az összbevételük 60 %-át. Ezért a bérlők által végzett tevékenységet a Gazdasági Bizottság jóváhagyásával a továbbiakban a Notre Dame Női Kanonok- és Tanítórend látta el. A Gazdasági Bizottság 2013. június 20-i ülésén hozott 125/2013. számú határozatával a bérleti jogviszonyt 2013. december 31-ig meghosszabbította.
Az ingatlan eddigi hasznosítása során a bérlők színvonalasan, közmegelégedésre látták le vállalt feladataikat, ennek alapján továbbra célravezetőnek tartjuk az ifjúsági célú hasznosítást.

A bérlő civil szervezetek a bérleti szerződésben rögzített ifjúságpolitikai szempontok alapján megállapított kötelezettségeiket teljesítették. Tekintettel arra, hogy várospolitikailag is fontos tevékenységről van szó, önkormányzatunknak is érdekében áll az általuk elvégzett tevékenység folytatása, a kastély ingatlanának további közösségi célú hasznosítása.

Az előzetes egyeztetések alapján ez a megoldás Botfa városrész Településrészi Önkormányzata számára is elfogadható.

Az ingatlan nyilvántartott értéke jóval meghaladja a 25 millió Ft-ot (bruttó értéke 30 millió Ft,  becsült forgalmi értéke 118 millió Ft), ezért a bérleti szerződés megkötésére csak pályázat kiírását és eredményes lefolytatását követően kerülhet sor.

Az épület országos egyedi műemléki védettség alatt áll, bérlő köteles a műemlékvédelmi előírásokat betartani. 

Pályázati biztosíték (bánatpénz) megfizetésétől a pályáztatásra kerülő hasznosítási cél nonprofit jellegére tekintettel a pályázati feltételek kiírása során eltekinthetünk.

A pályázati feltételek között szerepeltetni kell az Mötv. 13. §-a alapján meghatározott, a bérlő által vállalandó, önkormányzati közfeladatokat. A hosszú távú biztonságos és eredményes működés érdekében az általános 5 év időtartam helyett 10 éves bérleti jogviszonyt lehet meghatározni.

A határozati javaslatban és a pályázati felhívásban szerepeltetni kell, hogy a pályázaton kizárólag átlátható szervezet vehet részt, az átláthatósági nyilatkozatot a pályázati ajánlathoz csatolni kell.

Az önkormányzati közfeladatok átvállalása, valamint az ingatlan a botfai Hűvös kastély egyedi sajátosságai miatt a bérleti díjat nem piaci alapon, hanem a  telek földterülete, valamint az épület értéke alapján lehet meghatározni az alábbiak szerint:

A terület bérleti díja a közgyűlés 2013. június 20-i ülésén hozott ZMJVK 102/2013. számú  határozatban már alkalmazott területszámítási módszer szerint lehet számítani. A közgyűlés a „Bogáncs” Zalaegerszegi Állatvédő Egyesület részére a bérbe adott Csilla dűlő 4. gyepmesteri telep területének bérleti díját 1,- Ft + ÁFA/m2/hó fajlagos értéken állapította meg.

Az ingatlan telkének területe 7.794 m2, így a terület havi bérleti díja 7.794,- Ft + ÁFA lehet.

Az épület elvi bérleti díjának meghatározására az elszámolható értékcsökkenés alapján, az épületek esetében szokásos 2 %-os amortizációs kulccsal kalkulálva kerülhet sor. Az évek alatt halmozódva elszámolt értékcsökkenés adhatja az alapját az épület későbbi felújításának. Az épület esetében a Vagyonrendelet 2. mellékletében szereplő számítási módszer az önálló üzlet-, és irodahelyiségek esetében alkalmazható, a kastély épülete esetében ezzel nem tudunk számolni.

Az épület bruttó nyilvántartási értéke:23.403.604 Ft, így 2 %-os amortizáció kulccsal számítva ez 468.072,- Ft/év értékcsökkenést jelent. Ez az érték hónapokra lebontva bérleti díjként  39.006,- Ft/hó + ÁFA összeget képvisel.

A telek és az épület együttes elvi bérleti díja ennek alapján 46.800,- Ft/hó + ÁFA.

Így a pályázati felhívásban szerepeltethető induló havi bérleti díj bruttó 59.436,- Ft (46.800,- Ft + 12.636,- Ft ÁFA).

Az Ügyrendi, Jogi és Vagyonnyilatkozatot Ellenőrző Bizottság 210/2013. számú határozatával 9 igen egyhangú szavazattal - jogi szempontból – tárgyalásra alkalmasnak tartja az előterjesztést.

A Városfejlesztési, Üzemeltetési és Tervezési Bizottság az előterjesztést megtárgyalta és 139/2013. számú határozatával egyhangúlag – 11 igen szavazat – támogatta azzal, hogy a pályázati kiírásnál az elbírálás szempontjai az alábbi pontozással szerepeljenek:

-
a minimális bérleti díj: 15.000 Ft + ÁFA,

-
bírálati százalékok esetében: bérleti díj 25 pont, működtetési ajánlás 50 pont, hasonló működtetésű intézmény referencia 25 pont,

-
a pályázat tartalmazza a referencia követelményeket a hasonló jellegű működtetésről.

A Gazdasági Bizottság 195/2013. számú határozatával az előterjesztést - 10 igen szavazattal, 2 tartózkodás mellett – támogatta azzal a javaslattal, hogy a pályázati kiírás egészüljön ki hasonló jellegű működtetést igazoló referencia követelménnyel. Az értékelés pedig az alábbi szempontok szerint történjen:

-
a minimális bérleti díj 15.000,- Ft + ÁFA/hó,

-
a bírálati százalékok esetében: 25 pont a megajánlott bérleti díj, 50 pont a megvalósítani kívánt feladatok, 25 pont a hasonló működtetésű intézmény referencia

Az Oktatási, Kulturális és Sport Bizottság 142/2013. sz. határozatával egyhangúlag – 13 igen szavazattal – az előterjesztést közgyűlési tárgyalásra alkalmasnak találta és a határozati javaslatot támogatta azzal, hogy a pályázati kiírásnál az elbírálás szempontjai az alábbi pontozással szerepeljenek:

-
a minimális bérleti díj 15.000 Ft + ÁFA,

-
bírálati százalékok esetében: bérleti díj 25 pont, működtetési ajánlás 50 pont, hasonló működtetésű intézmény referencia 25 pont,

-
a pályázat tartalmazza a referencia követelményeket a hasonló jellegű működtetésről.

A bizottságok által javasolt módosításokat a határozati javaslatban és a pályázati kiírásban átvezettük. Kérem a T. Közgyűlést, hogy a fentiek alapján szíveskedjen dönteni a botfai Hűvös Kastély további hasznosítása ügyében.

Határozati javaslat:

1.
Zalaegerszeg Megyei Jogú Város Közgyűlése egyetért azzal, hogy a Zalaegerszeg 14018 hrsz-ú ingatlan (természetben Botfa Hűvös Kastély, Zalaegerszeg, Várberki u. 13.) továbbra is közösségi célokra, ifjúság-politikai önkormányzati közfeladatok ellátása érdekében kerüljön hasznosításra. 

2.
Zalaegerszeg Megyei Jogú Város Közgyűlése pályázatot ír ki a Zalaegerszeg 14018 hrsz-ú ingatlan (természetben Botfa Hűvös Kastély, Zalaegerszeg, Várberki u. 13.) 15.000,- Ft + ÁFA/hó induló bérleti díj alkalmazásával, 10 év meghatározott időre szóló bérbeadásra, 2014. január 1. napjától az alábbi célok, programok megvalósítása érdekében:

A.
Ifjúsági ügyek Magyarország helyi önkormányzatairól szóló 2011. évi CLXXXIX. törvény (Mötv.) 13. § (1) bekezdés 15. pont/ közé tartozó tevékenységek:

1. Zalaegerszegi Ifjúsági Kerekasztal rendezvényei helyszínének biztosítása

2. Diák-önkormányzati képzések és tábor, továbbá a kortárssegítő képzések helyszínének biztosítása

3. általában az ifjúsági ügyekkel kapcsolatos képzések lebonyolítása

4. hagyományőrző-, életmód-, edző-, imatáborok szervezése

5. ifjúsági szálláshelyek biztosítása

6. túraprogramok kidolgozása és biztosítása az általános és középiskolás korosztály részére

B.
Természetvédelmi ügyek /1996. évi LIII. tv. 64. § (1) bekezdés/ közé tartozó tevékenységek:

7.
kultúra fejlesztése, a természet védelmével kapcsolatos ismeretek oktatása, erdei iskola működtetése 

C.
Közösségi kulturális ügyek(1991. évi XX. tv.) közé tartozó tevékenységek:

8.
Közösségi kulturális hagyományok, értékek ápolásának /művelődésre szervezőző közösségek tevékenységének/ a lakosság életmódja javítását szolgáló kulturális célok megvalósításának támogatása 


A pályázaton kizárólag közcélú, közhasznú tevékenységet folytató szervezetek (különösen: önkormányzati intézmények, közalapítványok, alapítványok, egyesületek, közhasznú társaságok, társadalmi szervezetek), egyházi jogi személyek vehetnek részt. A feltételeknek megfelelő szervezetek együttesen is pályázhatnak, ebben az esetben a pályázókat képviselő szervezetet meg kell jelölni.

A pályázaton kizárólag átlátható szervezet vehet részt, az átláthatósági nyilatkozatot a pályázati ajánlathoz csatolni kell.

Pályázónak tudomással kell bírnia arról, hogy az épület országos egyedi műemléki védettség alatt áll. A bérlő köteles a műemlékvédelmi előírásokat betartani.  


A nyertes ajánlattevő (bérlő) az épület használata, működtetése során köteles együttműködni - igény esetén - az önkormányzat közművelődési intézményeivel, a Botfai Településrészi Önkormányzattal, Botfai LSC-vel elsősorban a közös programok megvalósítása érdekében.

A közgyűlés felkéri a polgármestert, hogy intézkedjen a bérbeadásra vonatkozó pályázat megfelelő időben történő kiírásáról, az előterjesztés 1. számú függeléke szerinti tartalommal. 

Határidő:
pályázati kiírására:
2013. november 25.



pályázat elbírálására (előterjesztés elkészítésére): 2013. december 19.

Felelős: 
Gyutai Csaba polgármester

Zalaegerszeg, 2013. november 14.
Gyutai Csaba sk.
  polgármester

1. melléklet

1. függelék

Pályázati Felhívás

Zalaegerszeg Megyei Jogú Város Önkormányzata nyilvános pályáztatás útján kívánja bérbe adni 2014. január 1. napjától határozott időre, 10 éves időtartamra az alábbi ingatlant:

	Cím

(Zalaegerszeg)
	Megnevezés.
	Alapterület
	Induló havi bérleti díj (Ft)

	Várberki u. 13. (Hrsz.:14018)
	kivett ált. iskola
	Telek: 7.794  m2

Épület nettó: 769 m2
	15.000,- + ÁFA


A pályázaton kizárólag közcélú, közhasznú tevékenységet folytató szervezetek (különösen: önkormányzati intézmények, közalapítványok, alapítványok, egyesületek, közhasznú társaságok, társadalmi szervezetek), egyházi jogi személyek vehetnek részt. A feltételeknek megfelelő szervezetek együttesen is pályázhatnak, ebben az esetben a pályázókat képviselő szervezetet meg kell jelölni.

A pályázatokat „Hűvös Kastély ” jeligével, zárt borítékban lehet benyújtani.

Kizárólag az alábbi hasznosítási célokra benyújtott pályázatok kerülnek elbírálásra:

A.
Ifjúsági ügyek Magyarország helyi önkormányzatairól szóló 2011. évi CLXXXIX. törvény (Mötv.) 13. § (1) bekezdés 15. pont/ közé tartozó tevékenységek:

1. Zalaegerszegi Ifjúsági Kerekasztal rendezvényei helyszínének biztosítása

2. Diák-önkormányzati képzések és tábor, továbbá a kortárssegítő képzések helyszínének biztosítása

3. általában az ifjúsági ügyekkel kapcsolatos képzések lebonyolítása

4. hagyományőrző-, életmód-, edző-, imatáborok szervezése

5. ifjúsági szálláshelyek biztosítása

6. túraprogramok kidolgozása és biztosítása az általános és középiskolás korosztály részére

B.
Természetvédelmi ügyek /1996. évi LIII. tv. 64. § (1) bekezdés/ közé tartozó tevékenységek:

7.
kultúra fejlesztése, a természet védelmével kapcsolatos ismeretek oktatása, erdei iskola működtetése 

C.
Közösségi kulturális ügyek(1991. évi XX. tv.) közé tartozó tevékenységek:

8.
Közösségi kulturális hagyományok, értékek ápolásának /művelődésre szervezőző közösségek tevékenységének/ a lakosság életmódja javítását szolgáló kulturális célok megvalósításának támogatása 

Az érvényes pályázatokhoz a felsorolt célok közül legalább öt tevékenység megvalósítását vállalni kell.

Eltérő célú hasznosítás esetén az önkormányzat 30 napos határidővel a szerződést felmondhatja.

A nyertes ajánlattevő (bérlő) az épület használata, működtetése során köteles együttműködni - igény esetén  - az önkormányzat közművelődési intézményeivel, a  Botfai Településrészi Önkormányzattal, Botfai LSC-vel elsősorban a közös programok megvalósítása érdekében.

A tevékenység végzéséhez szükséges felszereléseket a bérlő köteles biztosítani, az épület belső és külső átalakítása, felújítása a bérbeadó előzetes írásbeli hozzájárulásával, a műemlékvédelmi előírások betartásával lehetséges.

A bérlő által elvégezendő munkák értékei esetleges elismerésének feltételeiről a munkák megkezdését megelőzően írásban megállapodást kell kötni.

Az épület országos egyedi műemléki védettség alatt áll. A bérlő köteles a műemlékvédelmi előírásokat az épület vonatkozásában betartani.

A bérlő köteles gondoskodni az épület és a hozzá tartozó terület tisztántartásáról, karbantartásáról, a növényzet megfelelő gondozásáról.

A bérlő egyéb kötelezettségeit Zalaegerszeg Megyei Jogú Város Közgyűlésének az önkormányzat vagyonáról, a vagyongazdálkodás és vagyonhasznosítás szabályairól szóló 4/2013. (II.08.)  számú önkormányzati rendelete tartalmazza.

Pályázati ajánlat:

A pályázati ajánlatnak tartalmaznia kell:

· A pályázaton kizárólag átlátható szervezet vehet részt, az átláthatósági nyilatkozatot a pályázati ajánlathoz csatolni kell.

· A pályázó ajánlatát a hasznosítani kívánt épület bérleti díjára vonatkozóan, amely a kiinduló bérleti díjnál kevesebb nem lehet, az ellenszolgáltatás teljesítésének módját.

· A megvalósítani kívánt hasznosítási célok, programok, egy évre vonatkozó működtetési elképzelések leírása, konkrét elképzelések részletezését. (közgazdasági számításokkal, költségbecsléssel alátámasztva, az együttműködő szervezetek megjelölésével). 

· Pályázó nevét, címét, létesítő okiratát, legalább az elmúlt 3 évre vonatkozóan a mérlegbeszámolót. Közös pályázat esetén a három éves működésre vonatkozó mérlegbeszámolót elegendő az egyik a pályázó szervezet esetében benyújtani, a többi pályázónak az elmúlt egy évre kell a mérlegbeszámolót csatolnia.

· Nyilatkozatot a pályázati feltételek elfogadásáról, az ellenszolgáltatás teljesítésére vonatkozó kötelezettség vállalásáról.

· Nyilatkozat az önkormányzattal és a településrészi önkormányzattal történő együttműködési kötelezettség vállalásáról.
· A településrészi önkormányzat támogató nyilatkozata.
· A pályázati kiírásban megjelölt feladatokhoz hasonló jellegű tevékenységre, intézmény működtetésére vonatkozó referenciáját vagy referenciáit.

Pályázatok beadásának határideje:
 
2013. december 9. (hétfő) de. 11:00 óra

          Helye:


ZMJV Polgármesteri Hivatal II. em. 211. 




8900 Zalaegerszeg, Kossuth u. 17-19.




          Módja:


Személyesen vagy postai úton

A pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik. A késve érkezett ajánlatokat a kiíró érvénytelennek minősíti.

Pályázat bontásának időpontja és helye:

2013. december 9. (hétfő) de. 11:15 perc








Polgármesteri Hivatal II em. 211. sz. 








8900 Zalaegerszeg, Kossuth u. 17-19.

Regisztráció

A pályázati regisztráció a bontás meghirdetett időpontja előtt 1/2 órával kezdődik.

A pályázatot benyújtó szervezetek képviselői a képviseletre jogosító irat, meghatalmazás bemutatásával igazolhatják magukat.

A bontást követően megállapításra kerül, hogy mely ajánlatok érvényesek és melyek érvénytelenek. A pályázati tárgyaláson csak az az ajánlattevő vehet részt, akinek ajánlatát a pályázat kiírója nem minősítette érvénytelennek. Érvénytelen az ajánlat, ha 

· az ajánlatot a benyújtásra meghatározott határidő eltelte után nyújtották be,

· az ajánlat nem felel meg a pályázati kiírás tartalmi feltételeinek,

· a pályázati felhívásban megadott induló árnál alacsonyabb összegű ajánlati árat tartalmaz,

· az ajánlati felhívásban meghatározott mellékleteket nem tartalmazza.

· a pályázó az ingatlant nem a pályázati kiírásban meghatározott, legalább öt darab, közösségi célok valamelyikére kívánja hasznosítani.

A pályázati ajánlatok bontását, a döntés előkészítését a polgármester, illetve az általa kijelölt személyek, továbbá a Városfejlesztési, Üzemeltetési és Tervezési Bizottság és Gazdasági Bizottság 1-1 tagja végzi. 

Pályázat elbírálása:

A pályázatok elbírálására és eredményhirdetésére Zalaegerszeg Megyei Jogú Város Közgyűlése 2013. december 19-i ülésén kerül sor.
A pályázat elbírálása során bírálati szempontok és súlyszámuk:

A megvalósítani kívánt, legalább öt tevékenység pontszáma:

50 pont

A minimális öt tevékenységen túl vállalt feladatok száma feladatonként:
10 pont











(maximum 30 pont)

Induló bérleti díj összege:






50 pont

Vállalt bérleti díj 10.000,- Ft + ÁFA összegenként növelve:

10-10 pont

Referencia (hasonló jelegű működésről):




50 pont

	
	Részszempont
	Súlyszám

	1.
	Megvalósítani kívánt feladatok, programok száma
	50

	2.
	Megajánlott bérleti díj összege
	25

	3.
	Referenciák (hasonló jellegű működés)
	25


Az értékelés módszere: 

· A minimálisan vállalandó célok, programok alappontszáma 50 pont,  az ezen túl vállalt tevékenységek feladatonként 10-10 pontot kapnak, melyek összértéke (maximum 80 pont)  50 %- súlyozással kerül figyelembe vételre.

· Megajánlott bérleti díj összege: az induló bérleti díj alappontszáma 50 pont, minden 10.00,- Ft + ÁFA összeggel növelt bérleti díj vállalása 10-10 pont. Az így összeadott pontszám értéke 25 %- súlyozással kerül figyelembe vételre.

· Hasonló jellegű működést tanúsító referencia 50 pontot kap függetlenül a referenciák számától, melynek értéke 25 % súlyozással kerül figyelembe vételre.

· Az ajánlat összpontszáma a részpontszámokra kapott pontok és a hozzájuk                                              tartozó súlyszámok szorzataként számított értékeket összegeként kerül meghatározásra.

A pályázat nyertese az összességében legkedvezőbb ajánlatot tevő, azaz legmagasabb összpontszámot (súlyozott értéket) elért ajánlattevő lesz.

Az ajánlattevők az ajánlatukhoz az elbírálástól számított 30 napig kötve vannak. A győztes pályázó az eredményhirdetéstől számított 15 napon belül köteles megkötni a bérleti szerződést. 

A bérleti szerződés megkötésével egyidejűleg az Önkormányzattal szerződő fél a vállalt kötelezettségeinek biztosítására óvadékot köteles fizetni. Az óvadék mértéke 2 havi bérleti díjnak megfelelő összeg. Amennyiben a pályázat nyertese valamely okból visszavonja bérleti szándékát az ajánlati kötöttség ideje alatt, azaz nem köti meg a bérleti szerződést a fenti határidőn belül, a pályázat második helyezettje léphet a helyébe. 

A pályázattal kapcsolatban érdeklődni, helyszíni megtekintésre időpontot egyeztetni a Zalaegerszeg Megyei Jogú Város Polgármesteri Hivatala Városfejlesztési és Tervezési Osztályán (Zalaegerszeg, Kossuth u. 17-19. II. emelet, 210-212. iroda - Telefon: 92/502-127, 92/502-129) lehet.

ZMJV Önkormányzata a pályázati kiírást az ajánlatok benyújtására meghatározott időpontig indoklás nélkül visszavonhatja.

A pályázati hirdetmény teljes szövege a www.zalaegerszeg.hu internetes oldalon, az önkormányzat hivatalos honlapján megtekinthető. 

Zalaegerszeg, 2013. november 21.

Gyutai Csaba

polgármester
�

